b'\n_START_ARTICLE_\nEpinephrine\n_START_SECTION_\nKasaysayan\n_START_PARAGRAPH_\nAng hormone na ito ay unang naibukod at nadalisay noong 1901\xc2\xa0ng imbistigador at kimikong Hapones na si Jokichi Takamine. It was patented in the US with the name "adrenaline". Si Takamine ang nagbigay dito ng pangalang adrenalin. Inimbistigahan din ito ng parmakologong si John Jacob Abel ng Johns Hopkins University, na nagbigay dito ng opisyal nitong pangalan na epinephrine.\n_START_SECTION_\nEpekto sa katawan\n_START_PARAGRAPH_\nAng epinephrine ay napakahalaga sa panandaliang reaksiyon sa stress (tingnan ang reaksiyong Fight or Flight. Pinatataas ng epinephrine ang antas ng tibok ng puso, na nakapagpapalaki sa mga balintataw ng mata, na nakapagpapalaki ng mga sisidlan ng dugo na nasa loob ng mga binti, at nakapagpapahina sa sistemang imyuno sa loob ng saglit na panahon. Dahil dito, ang epinephrine ay isang karaniwang panlunas para sa alerhiya na katulad ng Anaphylaxis. Ang masasamang mga reaksiyon sa epinephrine ay kinabibilangan ng mga palpitasyon ng puso (pagsikdo ng puso), tachycardia, pagkabalisa (anxiety), sakit ng ulo, tremor, altapresyon, at acute o malalang edemang pulmonaryo (manas ng baga).\n_START_SECTION_\nEpekto sa baga\n_START_PARAGRAPH_\nKapag nilanghap bilang isang ambon, ang epinephrine ay nakapagdurulot na mamahinga ang mga masel na nakapaligid sa mga bahagi ng baga, nakapagpapahintulot ng mas maraming hangin papasok sa mga baga. Nakakatulong ito sa paglunas ng hika o bronchiolitis.'